তিনি পাবেদা খাতুনকে প্রাথমিক চিকিৎসার পর রায়গঞ্জ সুপার স্পেশালিটি হাসপাতালে রেফার করেন৷ কিন্তু শারীরিক অবস্থার অবনতি হওয়ায় রায়গঞ্জ সুপার স্পেশালিটি হাসপাতালে পৌঁছানোর আগেই রোগীর মৃত্যু হয়। অভিযোগ, এরপরই চিকিৎসায় গাফিলতির কথা বলে হেমতাবাদ হাসপাতালে ভাঙচুর শুরু করেন মৃতার বাড়ির লোকেরা৷ মারা হয় হাসপাতালের কর্তব্যরত চিকিৎসক বিপুল ঘোষকেও৷ ধুন্ধুমার বেঁধে যায় হেমতাবাদ হাসপাতালে৷ প্রহৃত চিকিৎসক ভরতি রায়গঞ্জ সুপার স্পেশালিটি হাসপাতালে৷